
,,In slujba oamenilor”

Anexa 1 la HCLMT nr. _________/_____________



REGULAMENT-CADRU
de organizare şi funcţionare a serviciului social de zi "Centrul de consiliere pentru prevenirea și combaterea violenței domestice"


Articolul 1
Definiţie
(1)Regulamentul de organizare şi funcţionare este un document propriu al Serviciului social "Centrul de consiliere pentru prevenirea și combaterea violenței domestice", aprobat prin Hotărârea consiliului local al municipiului Timișoara nr. 257/07.05.2019, în vederea asigurării funcţionării acestuia, cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite.
(2)Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

Articolul 2
Identificarea serviciului social
Serviciul social "Centrul de consiliere pentru prevenirea și combaterea violenței domestice", cod serviciu social 8899CZ-VD-I, înfiinţat şi administrat de furnizorul Direcția de Asistență Socială a Municipiului Timișoara, acreditat conform Certificatului de acreditare seria AF, nr. 003748, sediul str. Simion Bărnuțiu, nr. 11A, Timișoara.

Articolul 3
Scopul serviciului social
Scopul serviciului social "Centrul de consiliere pentru prevenirea și combaterea violenței domestice" este de a furniza servicii sociale destinate victimelor violenţei domestice, adulți și copii, care locuiesc în municipiul Timișoara iar serviciile au scopul de a preveni şi combate violenţa domestică prin asistarea persoanelor victime.
Principalele activități constă în:
· Asistenţă şi servicii de consiliere în vederea depăşirii situaţiilor de risc şi a traumei, prin programe cum ar fi:
· Programe de consiliere şi stabilizare emoţională în urma unei situaţii de conflict şi violenţă inter-partenerială (consiliere în situaţia de criză);
· Programe de consiliere psihologică pentru clarificarea emoţional-cognitivă a situaţiei de viaţă în situaţii de conflict în familie;
· Programe de consiliere şi informare referitoare la măsuri de protecţie individuale şi legale pentru depăşirea situaţiilor de risc de violenţă domestică;


· Programe de consiliere de lungă durată individuale sau de grup pentru procesarea traumelor emoţionale dobândite în urma unor situaţii de violenţă domestică şi împuternicirea victimelor pentru o viaţă autonomă;

· Programe de consiliere familială atât pentru victimele adulte, cât şi pentru cuplurile părinte-copil;
· Managementul starilor de criza si a ristuatiilor de risc;
· Consiliere in vederea dezvoltarii personale si de dezvoltarea optima a resurselor personale;
· Acompanierea pentru obtinerea prestatiilor si demersurile care se impun pentru schimbarea cadrului de viata;
· Programe de orientare scolara si profesionala.

   -  Servicii de consiliere si informare sociala;
   -  Servicii de consiliere psihologica pentru depasirea situatiei de risc;
   -  Consiliere individualizata pentru depasirea situatiei de risc si a traumei;
   -  Activitati de reinsertie profesionala;
- Servicii de consiliere parentală pentru gestionarea situaţiei de risc împreună cu membrii minori ai familiei;
- Consiliere juridică în vederea depăşirii situaţiei de risc în care se află beneficiarii, in conditiile legii;
    - Alte programe care permit integrarea/reintegrarea socială a victimelor violenței domestice, fie direct, fie în parteneriat, în funcție de resursele umane și financiare ale centrului, cum ar fi activitati de reinsertie profesionala; 
    - Interventia de urgenta (EMIU) pentru cazurile de violenta domestica. Realizarea interventiilor de urgenta în cazurile de violență domestică de pe raza municipiului Timișoara.

Articolul 4
Cadrul legal de înfiinţare, organizare şi funcţionare
(1)Serviciul social "Centrul de consiliere pentru prevenirea și combaterea violenței domestice" funcţionează cu respectarea prevederilor cadrului general de organizare şi funcţionare a serviciilor sociale reglementat de Legea nr. 292/2011, cu modificările ulterioare, Legea nr. 217/2003 pentru prevenirea și combaterea violenței domestice,republicată, cu modificările și completările ulterioare, precum şi ale altor acte normative secundare aplicabile domeniului.
(2)Standard minim de calitate aplicabil: Ordinul ministrului muncii și justiției sociale nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii și combaterii violenței domestice, anexa nr. 4.
(3)Serviciul social "Centrul de consiliere pentru prevenirea și combaterea violenței domestice" este înfiinţat prin Hotărârea consiliului local al municipiului Timișoara nr. 257/07.05.2019 şi funcţionează în cadrul Direcției de Asistență Socială a Municipiului Timișoara.
(4)Echipa mobila de Interventie formata din reprezentantii Directiei de Asistenta Sociala a Municipiului Timisoara, asa cum este prevazut in art. 35 (1) din Legea nr. 174/2018 privind 


modificarea si completarea Legii nr. 217/2003 pentru prevenirea si combaterea violentei in familie si aprobat prin HCLMT nr. 334/14.06.2019

Articolul 5
Principiile care stau la baza acordării serviciului social
(1)Serviciul social "Centrul de consiliere pentru prevenirea și combaterea violenței domestice" se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.

(2)Principiile specifice care stau la baza prestării serviciilor sociale în cadrul "Centrului de consiliere pentru prevenirea și combaterea violenței domestice" sunt următoarele:
a) Promovarea bunăstării, siguranţei fizice şi securităţii economice a tuturor persoanelor pentru a facilita depăşirea multiplelor consecinţe ale violenţei domestice;
b) Abordarea comprehensivă a violenţei domestice, în sensul de a nu scuza sau de a justifica violenţa agresorului şi de a nu învinovăţi victimele;
c) Creşterea gradului de dezvoltare personală (autodeterminare) şi împuternicirea victimelor, în sensul de a prelua controlul asupra vieţii lor;
d) Accesul liber, gratuit şi facil la servicii adecvate de consiliere şi informare cu privire la disponibilitatea opţiunilor de sprijin, în concordanţă cu nevoile victimelor;
e) Asigurarea şi promovarea principiului confidenţialităţii, a vieţii private a victimei şi a demnităţii sale;
f) Cooperarea şi colaborarea în reţea cu toate celelalte servicii sociale şi instituţii relevante;

Articolul 6
Beneficiarii serviciilor sociale
(1)Beneficiarii serviciilor sociale acordate în "Centrul de consiliere pentru prevenirea și combaterea violenței domestice" sunt:
a)victime adulţi;
b)cuplul părinte-copil;
[bookmark: _Hlk86316901]c)persoanele victime si agresori implicate in forme de violenta pentru care se solicita interventia de urgentra a ehipei mobile (EMIU).
Victimele adulţi şi cuplurile părinte-copil beneficiază de serviciile oferite de centrul de consiliere în baza evaluarilor echipe multidisciplinare si a planului de consiliere.
[bookmark: _Hlk86317216]Persoanele victime si agresori primesc servicii de informare si consiliere de urgenta conform procedurii, in baza legislatiei specifice.
Centrul va deservi un număr mediu de 63 victime ale violenței domestice/lună, adulți și copii.
(2)Condiţiile de acces/admitere în centru sunt următoarele:


a)acte necesare:
· Carte de identitate (apartinand mun. Timisoara) și certificat de naștere;
· [bookmark: _Hlk86317350]Declarație privind domiciliul, în cazul persoanelor care nu au domiciliul sau reședința în muncipiul Timișoara, dar locuiesc în fapt pe raza municipiului Timișoara- cazurile de violenta pentru care se intervine de urgenta si se acorda informare si consiliere inj situatie de criza; 
· cererea de solicitare servicii de consiliere semnată de beneficiar şi aprobată de către conducătorul centrului;
· documente cu privire la nivel de educaţie, pregătire profesională, starea de sănătate fizică şi psihică, alte documente juridice relevante pentru starea victimei - ordin de protecţie, certificate medico-legale, dupa caz, etc.;
· formular de exprimare a consimtamantului cu privire la participarea copilului la sedintele de consiliere (acordul ambilor parinti);
· plan de servicii (in cazul victimelor minori). Este cerut de catre specialistii Centrului de consiliere pentru prevenirea si combaterea violentei domestice catre Serviciul Management de caz, dupa caz;
· acord de prelucrare a datelor cu caracter personal. 
Admiterea se poate realiza pe bază de opţiune voluntară, în baza recomandării managerului de caz, sau potrivit măsurilor dispuse de către instanţă.
b)criterii de eligibilitate
Va fi eligibilă pentru a beneficia de serviciile centrului persoana care este victimă a violenței domestice așa cum este definită în legislația specifică, adică persoana fizică ce este supusă uneia sau mai multor forme de violenţă, inclusiv copiii martori la aceste forme de violenţă.
În determinarea statutului de victimă a violenței domestice sa va ține cont de definiția violenței domestice din legislație, unde se precizează ”violenţa domestică înseamnă orice inacţiune sau acţiune intenţionată de violenţă verbala, fizică, sexuală, psihologică, economică, socială, spirituală, cibernetica care se produce în mediul familial sau domestic ori între soţi sau foşti soţi, precum şi între actuali sau foşti parteneri, indiferent dacă agresorul locuieşte sau a locuit împreună cu victima”. Victimele care sunt admise in cadrul Centrului de consiliere pentru prevenirea si combaterea violentei domestice, locuiesc si au domiciliul legal sau resedinta pe raza municipiului Timisoara. Sunt eligibile si victimele care detin o carte de identitate provizorie, apartinand municipiului Timisoara.
Conform legislație specifice formele de violență sunt: 
· violenţa verbală - adresarea printr-un limbaj jignitor, brutal, precum utilizarea de insulte, ameninţări, cuvinte şi expresii degradante sau umilitoare;
· violenţa psihologică - impunerea voinţei sau a controlului personal, provocarea de stări de tensiune şi de suferinţă psihică în orice mod şi prin orice mijloace, prin ameninţare verbală sau în orice altă modalitate, şantaj, violenţă demonstrativă asupra obiectelor şi animalelor, afişare ostentativă a armelor, neglijare, controlul vieţii personale, acte de 

gelozie, constrângerile de orice fel, urmărirea fără drept, supravegherea locuinţei, a locului de muncă sau a altor locuri frecventate de victimă, efectuarea de apeluri telefonice sau alte tipuri de comunicări prin mijloace de transmitere la distanţă, care prin frecvenţă, conţinut sau momentul în care sunt emise creează temere, precum şi alte acţiuni cu efect similar;
· violenţa fizică - vătămarea corporală ori a sănătăţii prin lovire, îmbrâncire, trântire, tragere de păr, înţepare, tăiere, ardere, strangulare, muşcare, în orice formă şi de orice intensitate, inclusiv mascate ca fiind rezultatul unor accidente, prin otrăvire, intoxicare, precum şi alte acţiuni cu efect similar, supunerea la eforturi fizice epuizante sau la activităţi cu grad mare de risc pentru viaţă sau sănătate şi integritate corporală;
· violenţa sexuală - agresiune sexuală, impunere de acte degradante, hărţuire, intimidare, manipulare, brutalitate în vederea întreţinerii unor relaţii sexuale forţate, viol conjugal;
· violenţa economică - interzicerea activităţii profesionale, privare de mijloace economice, inclusiv lipsire de mijloace de existenţă primară, cum ar fi hrană, medicamente, obiecte de primă necesitate, acţiunea de sustragere intenţionată a bunurilor persoanei, interzicerea dreptului de a poseda, folosi şi dispune de bunurile comune, control inechitabil asupra bunurilor şi resurselor comune, refuzul de a susţine familia, impunerea de munci grele şi nocive în detrimentul sănătăţii, inclusiv unui membru de familie minor, precum şi alte acţiuni cu efect similar;
· violenţa socială - impunerea izolării persoanei de familie, de comunitate şi de prieteni, interzicerea frecventării instituţiei de învăţământ sau a locului de muncă, interzicerea/limitarea realizării profesionale, impunerea izolării, inclusiv în locuinţa comună, privarea de acces în spaţiul de locuit, deposedarea de acte de identitate, privare intenţionată de acces la informaţie, precum şi alte acţiuni cu efect similar;
· violenţa spirituală - subestimarea sau diminuarea importanţei satisfacerii necesităţilor moral-spirituale prin interzicere, limitare, ridiculizare, penalizare a aspiraţiilor membrilor de familie, a accesului la valorile culturale, etnice, lingvistice ori religioase, interzicerea dreptului de a vorbi în limba maternă şi de a învăţa copiii să vorbească în limba maternă, impunerea aderării la credinţe şi practici spirituale şi religioase inacceptabile, precum şi alte acţiuni cu efect similar sau cu repercusiuni similare;
· violenta cibernetica – hartuire online, mesaje online instigatoare la ura  pe baza de gen, urmarire online, amenintari online, publicarea nonconsensuala de informatii si continut grafic intim, accesul ilegal la interceptare a comunicatiilor si datelor private si orice alta forma de utilizare abuziva a tehnologiei informatiei si a comunicatiilor prin intermediul calculatoarelor, telefoanelor mobile inteligente sau altor dispozitive similare care folosesc telecomunicatiile sau se pot conecta la internet si pot transmite si utiliza platforme sociale sau de e-mail, cu scopul de a face de rusine, umili, speria, ameninta, reduce la tacere victima.
Prin membru de familie se înţelege:
· ascendenţii şi descendenţii, fraţii şi surorile, soţii şi copiii acestora, precum şi persoanele devenite rude prin adopţie, potrivit legii;

· soţul/soţia şi/sau fostul soţ/fosta soţie; fraţii, părinţii şi copiii din alte relaţii ai soţului/soţiei sau ai fostului soţ/fostei soţii;
· persoanele care au stabilit relaţii asemănătoare acelora dintre soţi sau dintre părinţi şi copii, actuali sau foşti parteneri, indiferent dacă acestea au locuit sau nu cu agresorul, ascendenţii şi descendenţii partenerei/partenerului, precum şi fraţii şi surorile acestora;
· tutorele sau altă persoană care exercită în fapt ori în drept drepturile faţă de persoana copilului;
· reprezentantul legal sau altă persoană care îngrijeşte persoana cu boală psihică, dizabilitate intelectuală ori handicap fizic, cu excepţia celor care îndeplinesc aceste atribuţii în exercitarea sarcinilor profesionale.

c) cine ia decizia de admitere/respingere
Decizia de admitere/respingere în cadrul Centrului se ia de catre seful de centru, la propunerea echipei de specialisti si avizul directorului general adjunct.

d) modalitatea de încheiere a contractului de furnizare servicii și modelul acestuia
Contractul de  acordare a serviciilor sociale în ”Centrul de consiliere pentru prevenirea și combaterea violenței domestice” este încheiat între beneficiar şi Direcţia de Asistenţă Socială a Municipiului Timişoara reprezentată prin directorul general,  pe o perioadă de un an, cu posibilitatea de prelungire prin act adiţional.  
Modelul contractului este  reglementat de Ordinul MMSSF 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale.

e) modalitatea de stabilire a contribuției beneficiarului
Serviciile sociale oferite în cadrul”Centrului de consiliere pentru prevenirea și combaterea violenței domestice” se acordă gratuit, fără plata vreunei contribuții din partea beneficiarilor sau reprezentanților legali. Contribuția beneficiarilor/reprezentanților legali este de 0 lei, costurile serviciilor fiind suportate de la bugetul local.

[bookmark: _Hlk86760178](3)Condiţii de încetare a serviciilor
Condițiile de încetare a serviciilor se regăsesc în Contractul de furnizare servicii sociale încheiat cu beneficiarii la secțiunea ”Încetarea contractului” precum și în Procedura proprie privind încetarea acordării serviciilor.
Principalele situaţii în care centrul suspendă/încetează acordarea serviciilor către beneficiar pe o anumită perioadă de timp pot fi:
· internarea in spital, in baza recomandarilor medicale (suspendare);
· transferul la o institutie specializata, in scopul efectuarii unor terapi sau programe de recuperare/dezalcolizare, tratament pentru drogo-dependenta, etc (suspendare);
· comportament inadecvat al beneficiarului care face incompatibila furnizarea serviciilor din centru in conditi de securitate pentru el, pentru ceilalti beneficiari sau pentru personalul centrului (suspendare). În cazul unui comportament inadecvat al 

beneficiarului înainte de decizia suspendării/încetării acordării serviciilor se iau următoarele măsuri: întâlnire a echipei multidisciplinare, discutii cu beneficiarul;
· nerespectarea clauzelor contractuale de catre beneficiar (suspendare);
· incetarea frecventarii centrului de catre beneficiar prin proprie vointa (incetare);
· expirarea duratei pentru care a fost incheiat congtractul (incetare);
· acordul partilor privind incetarea contractului (incetare);
· scopul contractului a fost atins (incetare);
· forţa majoră, cataclisme naturale, incendii, apariţia unui focar de infecţie, sistarea licenţei de funcţionare a centrului etc. (incetare);
· beneficiarul nu colaboreaza cu reprentantii institutiei si absenteaza de la sedintele de consilie pe o perioada de 3 luni consecutiv (incetare);
· comportament inadecvat fata de specialisti, atac la propriile valori ale acestora, injurii si jigniri aduse specialistilor si institutiei, in mod repetat si constient (incetare);
· decesul beneficiarului (încetare);
· [bookmark: _Hlk86760392]depasirea situatiei de vulnerabilitate (incetare).
Centrul stabileşte, împreună cu beneficiarul, furnizorul de servicii şi managerul de caz, suspendarea sau încetarea acordării serviciilor.

(4)Persoanele beneficiare de servicii sociale furnizate în "Centrul de consiliere pentru prevenirea și combaterea violenței domestice" au următoarele drepturi:
a. de a primi servicii sociale prevazute in contractul de servicii;
b. de a i se asigura continuitatea serviciilor sociale atat timp cat se mentin conditiile care au generat situatia de dificultate;
c. de a refuza in conditii obiective primirea serviciilor sociale;
d. de a fio informat in timp util si in termeni accesibili asupra: drepturilor sociale, masurilor legale de protectie si asupra situatiilor de risc, modificarilor intervenite in acordarea serviciilor sociale, oportunitatii acordarii altor servicii sociale, listei la livel local cuprinzand furnizorii acreditati sa acorde servicii sociale, regulamentului de ordine interna;
e. de a participa la evaluarea serviciilor sociale primite si la luarea deciziilor privind interventia sociala care i se aplica;
f. dreptul de a avea acces la propriul dosar dupa arhivarea dosarului personal;
g. de a-si exprima nemultumirea cu privire la acordarea serviciilor sociale.
(5)Persoanele beneficiare de servicii sociale furnizate în "Centrul de consiliere pentru prevenirea și combaterea violenței domestice" au următoarele obligaţii:
a. sa participe activ in procesul de furnizare a serviciilor sociale si la reevaluarea si revizuirea planului de consiliere;



b. sa furnizeze informatii corecte cu privire la identitatea si situatia familiala, medicala, economica si sociala si sa permita furnizorului de servicii sociale verificarea veridicitatii acestora;
c. să respecte termenele si clauzele stabilite in contractul de servicii;
d. să anunte orice modificare intervenita in legatura cu situatia sa personala pe parcursul acordarii serviciilor sociale
e. sa respecte regulamentul de ordine interna al furnizorului de servicii sociale (reguli de comportament, program, persoanele de contact, etc.);
f. sa nu pretinda nici un beneficiu material sau pecuniar ca urmare a aplicarii prevederilor asa cum sunt ele prezentate;
g. este interzis consumul de alcool sau a altor substante in cadrul centrului si/sau participarea la sedintele de consiliere sub influenta acestora;
h. sa aiba un comportament decent, sa respecte personalul de specialitate si pe ceilalti beneficiari, fara conversatii sau remarci nepoliticoase care pot leza alta persoana.

Articolul 7
Activităţi şi funcţii
Principalele funcţii ale serviciului social "Centrul de consiliere pentru prevenirea și combaterea violenței domestice" sunt următoarele:
a)de furnizare a serviciilor sociale de interes public local, prin asigurarea următoarelor activităţi:
1. Reprezintă furnizorul de servicii sociale în contractul încheiat cu persoana beneficiară;
2. Asigură asistenţă şi servicii de consiliere în vederea depăşirii situaţiilor de risc şi a traumei, prin programe cum ar fi:
· Programe de consiliere şi stabilizare emoţională în urma unei situaţii de conflict şi violenţă inter-partenerială (consiliere în situaţia de criză);
· Programe de consiliere psihologică pentru clarificarea emoţional-cognitivă a situaţiei de viaţă în situaţii de conflict în familie;
· Programe de consiliere şi informare referitoare la măsuri de protecţie individuale şi legale pentru depăşirea situaţiilor de risc de violenţă domestică;
· Programe de consiliere de lungă durată individuale sau de grup pentru procesarea traumelor emoţionale dobândite în urma unor situaţii de violenţă domestică şi împuternicirea victimelor pentru o viaţă autonomă;
· Programe de consiliere familială atât pentru victimele adulte, cât şi pentru cuplurile părinte-copil;
· Managementul starilor de criza si a ristuatiilor de risc;
· Consiliere in vederea dezvoltarii personale si de dezvoltarea optima a resurselor personale;
· Acompanierea pentru obtinerea prestatiilor si demersurile care se impun pentru schimbarea cadrului de viata;
· Programe de orientare scolara si profesionala.
3. Furnizează servicii de consiliere si informare sociala, ervicii de consiliere psihologica pentru depasirea situatiei de risc, consiliere individualizata pentru depasirea situatiei de risc si a 

traumei, Activitati de reinsertie profesionala, servicii de consiliere parentală pentru gestionarea situaţiei de risc împreună cu membrii minori ai familiei, consiliere juridică în vederea depăşirii situaţiei de risc în care se află beneficiarii, in conditiile legii;

4. Furnizează orice alte programe care permit integrarea/reintegrarea socială a victimelor violenței domestice, fie direct, fie în parteneriat, în funcție de resursele umane și materiale puse la dispoziția centrului;
b)de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. Derularea de campanii de informare în comunitate;
2. Încheierea de convenții de colaborare și de parteneriate cu organizații publice și private de la nivel local, național și/sau internațional;
3. Organizarea de sesiuni regulate de informare a beneficiarilor;
4. Elaborarea de rapoarte de activitate anuale;
c)de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. Derularea de campanii de prevenție și informare în comunitate, țintind atât publicul larg cât și grupuri expuse riscului de a deveni victime ale violenței domestice;
2. Stabilirea de relații de colaborare activă cu asociații/grupuri de beneficiari, dar și cu organizații publice și private care vin în contact cu victime ale violenței domestice;
d)de asigurare a calităţii serviciilor sociale prin realizarea următoarelor activităţi:
1. Elaborarea instrumentelor standardizate utilizate în procesul de acordare a serviciilor;
2. Realizarea de evaluări periodice a serviciilor prestate;
3. Elaborarea procedurilor stabilite prin standardele minime de calitate, respectiv: procedură proprie de admitere a beneficiarilor, procedură proprie privind condiţiile de suspendare/încetare a acordării serviciilor specializate către beneficiari, procedură proprie de evaluare iniţială, la admitere, a nevoilor individuale ale beneficiarilor din perspectiva consilierii, procedură proprie pentru semnalarea incidentelor şi protecţia împotriva abuzurilor, procedură proprie de măsurare a gradului de satisfacţie a beneficiarilor;
4. Realizarea unui registru unic al beneficiarilor în format electronic şi/sau pe suport hârtie, incluzând beneficiarii care sunt referiţi sau solicită servicii, sunt evaluaţi şi incluşi în programe;
5. Elaborarea Planului de consiliere în baza evaluării nevoilor beneficiarului, precum şi a datelor şi recomandărilor prevăzute în documentele elaborate de alte structuri;
6. Asigurarea monitorizării situaţiei beneficiarului şi a aplicării planului de consiliere.
[bookmark: _Hlk86320228]e)de a interveni de urgenta in cazurile de violenta domestica prin realizarea urmatoarelor activitati:
1. Implicarea personalului pentru formarea unei echipa mobile de interventie pentru cazurile de violenta domestica (EMIU);
2. Planificarea specialistilor implicati in echipa de interventie pentru cazurile de violenta;



3. Deplasarea echipei de interventie de urgenta la cazurile de violenta si gestionarea cazurilor prin informare asupra drepturilor si obligatiilor, atat a victimelor, cat si a agresorilor;
4.Gestionarea cazurilor de violenta sesizate pentru a se interveni de urgenta prin informare si consiliere in situatie de criza;
5. Referirea cazurilor catre alte institutii publice sau neguvernamentale, in functie de caz, pentru a beneficia de servicii integrate;
6. Acompanierea victimelor violentei domestice in obtinerea unor masuri de protectie;
7. Cazare pentru agresori;
8. Facilitarea accesului in institutii specifice pentru tratamente (dezalcolizare, drogo-dependenta);
f)de administrare a resurselor financiare, materiale şi umane ale centrului prin realizarea următoarelor activităţi:
1. Asigurarea unei structuri de personal a centrului care corespunde din punct de vedere al calificării cu serviciile acordate;
2. Asigură facilitățile necesare desfășurării activității, după cum urmează:
- spații cu suprafața totală utilă de 108.07 mp, împărțit astfel: hol intrare (2,94 mp), birou recepție/activități cu publicul (35,55 mp), birou activități copil-părinte/activități de grup 
(32,65 mp), birou șef centru (12,94 mp), sala activități de grup/consiliere de grup/consiliere parentală (24,75 mp), birou consiliere (14,25 mp), oficiu (7,99 mp), baie (3,23 mp).
- dotarea spațiilor cu echipamente: mobilier, echipamente IT, aparatură electro-tehnică, sistem pază și supraveghere video;

Articolul 8
Structura organizatorică, numărul de posturi şi categoriile de personal
(1)Serviciul social "Centrul de consiliere pentru prevenirea și combaterea violenței domestice" funcţionează cu un număr de 5,3 total personal, conform prevederilor Hotărârii consiliului local al municipiului Timișoara  nr. 340/28.09.2021, din care:
a)personal de conducere: şef de centru cu 0,5 normă;
b)personal de specialitate de îngrijire şi asistenţă; personal de specialitate şi auxiliar: 4,8;
c)personal cu funcţii administrative, gospodărire, întreţinere-reparaţii, deservire: 0;
d)voluntari: 0
(2) Raportul angajat/beneficiar  conform standardelor minime de cost este de 1/10

Articolul 9
Personalul de conducere
(1)Personalul de conducere este:
a)şef de centru;
(2)Atribuţiile personalului de conducere sunt:
a)asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b)elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c)propune participarea personalului de specialitate la programele de instruire şi perfecţionare;
d)colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e)întocmeşte raportul anual de activitate;
f)asigură buna desfăşurare a raporturilor de muncă dintre angajaţii serviciului/centrului;
g)propune furnizorului de servicii sociale aprobarea structurii organizatorice şi a numărului de personal;
h)desfăşoară activităţi pentru promovarea imaginii centrului în comunitate;
i)ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
j)răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k)organizează activitatea personalului şi asigură respectarea timpului de lucru şi a regulamentului de organizare şi funcţionare;
l)reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m)asigură comunicarea şi colaborarea permanentă cu serviciul public de asistenţă socială de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n)asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
o)asigură încheierea cu beneficiarii a contractelor de furnizare a serviciilor sociale;
p)alte atribuţii prevăzute în standardul minim de calitate aplicabil;
[bookmark: _Hlk86320440]q)face parte din echipa mobila de interventie pentru cazurile de violenta domestica.
Atribuțiile specifice șef centru sunt: 
· întocmește, cu asistența consilierului juridic, procedurile necesare furnizării serviciului social 
· coordonează și supervizează procesul de informarea beneficiarilor, a publicului larg, precum şi a specialiştilor despre activităţile desfăşurate şi serviciile oferite în domeniul prevenirii şi combaterii violenţei domestice
· aprobă colaborări cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice



· [bookmark: _Hlk87358595]semnează propunerea de admitere/respingere a admiterii în centru a beneficiarului ( la propunerea echipei de specialisti) și o înaintează directorului general adjunct pentru avizare
· verifică registrul unic al beneficiarilor care sunt referiţi sau solicită servicii, sunt evaluaţi şi incluşi în programe
· verifică contractul de furnizare servicii care se încheie între furnizorul de servicii sociale şi beneficiar
· se asigură că pentru fiecare beneficiar este întocmit un dosar personal asigurând păstrarea datelor personale şi informaţiilor cuprinse în acesta, în regim de confidenţialitate, cu respectarea prevederilor legale în domeniul reglementării protecţiei datelor cu caracter personal
· se asigură de arhivarea dosarelor personale ale beneficiarilor
· aprobă decizia de încetare/suspendare a serviciilor
· coordonează procesul de evaluare/reevaluarea nevoilor individuale ale beneficiarilor și a situațiilor în care se află aceștia
· coordonează procesul demonitorizarea situaţiei beneficiarului şi a aplicării planului de consiliere
· aprobă și supervizează programele întocmite de specialiștii centrului
· supervizează serviciile acordate de specialiștii centrului
· aprobă protocoale de colaborare cu instituţiile cu responsabilităţi în rezolvarea cazurilor de violenţă domestică;
· [bookmark: _Hlk86320526]intervine de urgenta in cazurile de violenta domestica;
· informeaza si consiliaza, in situatie de criza, cazurile de violenta pentru care intervine
· colaboreaza cu alte instituti publice si neguvernamentale, in vederea facilitarii accesului la tratament si/sau cazare victimelor si a copiiilor acestora, dupa caz; 
· gestioneaza cazurile de violenta domestica din atentia echipei mobile conform procedurii in acest sens
(3)Funcţiile de conducere se ocupă prin concurs sau, după caz, examen, în condiţiile legii.
(4)Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5)Sancţionarea disciplinară sau eliberarea din funcţie a conducătorilor instituţiei se face în condiţiile legii.

Articolul 10
Personalul de specialitate de îngrijire şi asistenţă. Personal de specialitate şi auxiliar
(1)Personalul de specialitate este:
b)asistent social (263501) – 2

c)psiholog (263411) – 2
[bookmark: _Hlk87358697]e) consilier juridic  (261103) – 0,8
(2)Atribuţii ale personalului de specialitate:
a)asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b)colaborează cu specialişti din alte centre în vederea soluţionării cazurilor, identificării de resurse;
c)monitorizează respectarea standardelor minime de calitate;
d)sesizează conducerii centrului situaţii care pun în pericol siguranţa beneficiarului, situaţii de nerespectare a prevederilor prezentului regulament;
e)întocmeşte rapoarte periodice cu privire la activitatea derulată;

f)face propuneri de îmbunătăţire a activităţii în vederea creşterii calităţii serviciului şi respectării legislaţiei;
[bookmark: _Hlk86320664]g)asigura interventia de urgenta in cazurile de violenta domestica si gestioneaza cazurile pentru care intervin conform procedurii, in baza legii
h)alte atribuţii prevăzute în standardul minim de calitate aplicabil.

Atribuții specifice asistent social
· asigură informarea beneficiarilor, a publicului larg, precum şi a specialiştilor despre activităţile desfăşurate şi serviciile oferite în domeniul prevenirii şi combaterii violenţei domestice
· asigură colaborarea cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice
· prezintă potențielilor beneficiari prevederile procedurii de admitere și verifică actele depuse de potențialii beneficiari pentru a fi admiși în centru
· înaintează șefului de centru, alături de restul echipei multidisciplinare, propunerea de admitere/respingere a admiterii în centru a beneficiarului  
· completează registrul unic al beneficiarilor care sunt referiţi sau solicită servicii, sunt evaluaţi şi incluşi în programe
· întocmește contractul de furnizare servicii care se încheie între furnizorul de servicii sociale şi beneficiar
· întocmeşte pentru fiecare beneficiar un dosar personal asigurând păstrarea datelor personale şi informaţiilor cuprinse în acesta, în regim de confidenţialitate, cu respectarea prevederilor legale în domeniul reglementării protecţiei datelor cu caracter personal
· asigură arhivarea dosarelor personale ale beneficiarilor
· aduce la cunoştinţa beneficiarilor condiţiile de suspendare/încetare a serviciilor acordate și le comunică decizia de încetare/suspendare a serviciilor
· contribuie la evaluarea/reevaluarea nevoilor individuale ale beneficiarilor și a situațiilor în care se află aceștia

· participă la întocmirea și revizuirea planului de consiliere al beneficiarului
· participă la monitorizarea situaţiei beneficiarului şi a aplicării planului de intervenţie
· concepe și aplică, alaturi de psiholog, programe de consiliere familiala atat pentru victimele adulte, cat si pentru cuplurile parinte-copil;
· furnizează, alături de psiholog, servicii de consiliere parentală pentru gestionarea situaţiei de risc împreună cu membrii minori ai familiei;
· [bookmark: _Hlk86320715]intervine de urgenta in cazurile de violenta domestica;
· informeaza si consiliaza, in situatie de criza, cazurile de violenta pentru care intervine
· colaboreaza cu alte instituti publice si neguvernamentale, in vederea facilitarii accesului la tratament si/sau cazare victimelor si a copiiilor acestora, dupa caz; 
· gestioneaza cazurile de violenta domestica din atentia echipei mobile conform procedurii in acest sens.

Atribuții specifice psiholog
· asigură colaborarea cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice
· asigură colaborarea cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice;
· contribuie la evaluarea/reevaluarea nevoilor individuale ale beneficiarilor și a situațiilor în care se află aceștia
· participă la întocmirea și revizuirea planului de consiliere al beneficiarului
· participă la monitorizarea situaţiei beneficiarului şi a aplicării planului de intervenţie
· concepe si aplica programe de consiliere si stabilizare emotionala in urma unei situatii de conflict si violenta inter-parteneriala (consiliere in situatia de criza)
· concepe și aplică programe de consiliere psihologică pentru clarificarea emoţional-cognitivă a situaţiei de viaţă în situaţii de conflict în familie
· concepe și aplică programe de consiliere de lungă durată individuale sau de grup pentru procesarea traumelor emoţionale dobândite în urma unor situaţii de violenţă domestică şi împuternicirea victimelor pentru o viaţă autonomă;
· concepe și aplică, alaturi de asistentul social, programe de consiliere familială atât pentru victimele adulte, cât şi pentru cuplurile părinte-copil;
· furnizează, alături de asistentul social, servicii de consiliere parentală pentru gestionarea situaţiei de risc împreună cu membrii minori ai familiei;
· intervine de urgenta in cazurile de violenta domestica;
· informeaza si consiliaza, in situatie de criza, cazurile de violenta pentru care intervine
· colaboreaza cu alte instituti publice si neguvernamentale, in vederea facilitarii accesului la tratament si/sau cazare victimelor si a copiiilor acestora, dupa caz; 
· gestioneaza cazurile de violenta domestica din atentia echipei mobile conform procedurii in acest sens

[bookmark: _Hlk87363042]Atribuții specifice consilier juridic
· asistă șeful de centru la întocmirea procedurilor necesare furnizării serviciului social
· asigură colaborarea cu autorităţile administraţiei publice centrale şi locale pentru realizarea de campanii de informare şi promovare a serviciilor oferite în vederea prevenirii şi combaterii violenţei domestice
· contribuie la evaluarea/reevaluarea nevoilor individuale ale beneficiarilor și a situațiilor în care se află aceștia
· participă la întocmirea și revizuirea planului de consiliere al beneficiarului
· participă la monitorizarea situaţiei beneficiarului şi a aplicării planului de intervenţie
· oferă servicii de informare şi consiliere juridică pentru victimele violenţei domestice
· concepe și aplică programe de consiliere şi informare referitoare la măsuri de protecţie individuale şi legale pentru depăşirea situaţiilor de risc de violenţă domestică;
· redactează protocoale de colaborare cu instituţiile cu responsabilităţi în rezolvarea cazurilor de violenţă domestică;
· informeaza personalul serviciului social si beneficiarii cu privire la schimbarile legislative relevante;
· intervine de urgenta in cazurile de violenta domestica;
· informeaza si consiliaza, in situatie de criza, cazurile de violenta pentru care intervine
· colaboreaza cu alte instituti publice si neguvernamentale, in vederea facilitarii accesului la tratament si/sau cazare victimelor si a copiiilor acestora, dupa caz; 
· gestioneaza cazurile de violenta domestica din atentia echipei mobile conform procedurii in acest sens

Articolul 11
Personalul administrativ, gospodărie, întreţinere-reparaţii, deservire
 Activităţile auxiliare serviciului social - aprovizionare, mentenanţă, achiziţii etc. sunt asigurate de compartimentele de specialitate ale frunizorului de servicii sociale (Direcția de Asistență Socială a Municipiului Timișoara). 



Articolul 12
Finanţarea centrului
(1)În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2)Finanţarea cheltuielilor centrului se asigură, în condiţiile legii, din următoarele surse:
a)bugetul local al municipiului Timișoara;
b)bugetul de stat;
c)donaţii, sponsorizări sau alte contribuţii din partea persoanelor fizice ori juridice din ţară şi din străinătate;
d)fonduri externe rambursabile şi nerambursabile;
e)alte surse de finanţare, în conformitate cu legislaţia în vigoare.






[bookmark: _Hlk86321122]

